இவற்றுக்குப் பிறகு, நேற்று (21.06.2017) எண்ணெய் எரிவளிக் கழக – காரைக்கால் பிரிவு பொறுப்பு அதிகாரி “தவறான பிரச்சாரத்தை நம்ப வேண்டாம்” என்று ஒரு அறிக்கை வெளியிட்டுள்ளார். அதில், அவர் 2000லிருந்து எண்ணெய் மற்றும் எரிவளி எடுக்கும் குழாய்கள் கதிராமங்கலத்தில் செயல்பட்டு வருகிறது என்று கூறுகிறார். ஆனால், இதற்கு முன் கதிராமங்கலம் மக்களிடம் மண்ணெண்ணெய் எடுப்பதற்காக என்று சொல்லிதான் குழாய்களை இறக்கியுள்ளார்கள். அத்துடன், எரிவளி (Gas) எடுப்பது பற்றி மக்களுக்குத் தெரிவிக்கவில்லை.